“ทองไทย” ลดฮวบ 200 บ. รูปพรรณ ขายออกบาทละ 25,700 บ. ร่วงต่ำสุดรอบ 10 เดือน
สมาคมค้าทองคำ รายงานราคาทอง (96.5%) เปิดตลาดวันนี้ (19 …
สมาคมค้าทองคำ รายงานราคาทองเปิดตลาดเช้านี้ “ทองไทย” ลดฮวบ 200 บ. รูปพรรณ ขายออกบาทละ 25,700 ทองคำแท่ง 25,200 บ.แตะระดับต่ำสุดรอบ 10 เดือน
19 ก.พ. 2564

สมาคมค้าทองคำ รายงานราคาทอง (96.5%) เปิดตลาดวันนี้ (19 ก.พ.64) เมื่อเวลา 09.28 น.ที่ผ่านมา ราคาปรับลงแรง 200 บาท เมื่อเทียบกับประกาศราคาซื้อขายครั้งสุดท้ายของวันพฤหัสบดี ที่แม้ตลอดทั้งวันมีการประกาศทั้งหมด 4 รอบ แต่ราคารวมไม่เพิ่มไม่ลดจากราคาเมื่อวันพุธ
โดยราคาทองคำแท่งวันนี้ รับซื้ออยู่ที่บาทละ 25,100.00 บาท ขายออกที่ราคาบาทละ 25,200.00 บาท
ทองรูปพรรณ รับซื้ออยู่ที่ราคาบาทละ 24,650.16 บาท ขายออกที่บาทละ 25,700.00 บาท
ราคาทองคํา Spot เช้าวันศุกร์ร่วงลงกว่า 10 ดอลลาร์ โดยทองคำเข้าสู่แนวโน้มขาลง แม้เมื่อคืนที่ผ่านจะปิดตลาดในแดนบวก หลังอัตราผลตอบแทนพันธบัตรสหรัฐ และเงินดอลลาร์อ่อนค่าลง ทองคำในประเทศเปิดตลาดร่วงต่ำสุดในรอบ 10 เดือน ใกล้หลุดระดับ 25,000 บาท
อัตราผลตอบแทนพันธบัตรรัฐบาลสหรัฐอายุ 10 ปี ร่วงลงสู่ระดับ 1.284% ขณะที่อัตราผลตอบแทนพันธบัตรรัฐบาลอายุ 30 ปี ปรับตัวลงสู่ระดับ 2.065% ขณะที่ จำนวนผู้ขอรับสวัสดิการว่างงานรายสัปดาห์เพิ่มขึ้นสู่ระดับ 861,000 ราย ซึ่งเป็นระดับสูงสุดในรอบ 1 เดือน และ สูงกว่าตัวเลขคาดการณ์ที่ระดับ 775,000 ราย
ขณะที่ประกาศราคาทองคําในประเทศเปิดตลาดเช้าวันศุกร์สุดสัปดาห์ร่วงหนักตามทองคำตลาดโลก 200 บาท แตะระดับต่ำสุดในรอบ 10 เดือนนับตั้งแต่เดือนเม.ย. ปีที่ผ่านมา ในขณะที่เงินบาทเช้านี้แข็งค่าบริเวณ 30 บาทต้นๆ เป็นอีกหนึ่งปัจจัยกดดันต่อทองในประเทศ